# HD 12661

HD 12661 (HIP 9683 / SAO 75125) és un estel a la constel·lació d'Àries de magnitud aparent +7,44. S'hi troba a 114 anys llum de distància del sistema solar. Es coneixen dos planetes extrasolars en òrbita al voltant d'aquest estel.

## Característiques físiques

HD 12661 és una nana groga de tipus espectral G6V —en la base de dades SIMBAD apareix com a K0V— amb una temperatura efectiva de 5742 K. Amb un diàmetre un 12% més gran que el del Sol, llueix amb una lluminositat un 22% superior a la lluminositat solar. La seva elevada lluminositat amb relació al seu tipus espectral, així com la seva grandària, suggereixen que pot estar entrant en l'etapa de subgegant; per això, guarda certa semblança amb 70 Virginis —estel també amb sistema planetari—, encara que la seva lluminositat no és tan elevada com en aquesta darrera. La seva massa estimada és un 7 % major que la massa solar i, com correspon a l'abans exposat, és un estel antic amb una edat aproximada entre 6 500 i 7 050 milions d'anys. Posseeix una metal·licitat —abundància relativa d'elements més pesants que l'heli— netament superior a la solar ([Fe/H] = +0,385). Altres elements com a carboni, sofre, magnesi i alumini, mostren la mateixa tendència; únicament el manganès és «sobreabundós» en relació amb el ferro ([Mn/Fe] = +0,17).

## Sistema planetari

El primer planeta, HD 12661 b, orbita a una distància mitjana de 0,83 ua de l'estel, emprant 236 dies a completar l'òrbita. El segon planeta, HD 12661 c, es mou en una òrbita més allunyada, a una distància de 2,56 ua, necessitant 1 708 dies per completar la seva òrbita.
Malgrat l'alta excentricitat de l'òrbita del planeta interior (e = 0,35), el sistema és estable si les òrbites són coplanars. Si no foren coplanars, el sistema podria no ser estable.

## Referències

* ↑ Afirmat a: SIMBAD.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* 1 2 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.
* ↑ «Age consistency between exoplanet hosts and field stars» (en anglès). Astronomy and Astrophysics, 08-12-2015. DOI: 10.1051/0004-6361/201527297.
* ↑ Afirmat a: Enciclopèdia Extrasolar Planets. Identificador Extrasolar Planets Encyclopaedia d'exoplaneta: 12661 c/ HD 12661 c. Llengua del terme, de l'obra o del nom: anglès.
* ↑ Debra Fischer «Planetary Companions to HD 12661, HD 92788, and HD 38529 and Variations in Keplerian Residuals of Extrasolar Planets» (en anglès). Astrophysical Journal, 2, 20-04-2001, pàg. 1107–1118. DOI: 10.1086/320224.
* 1 2 3 Jason Wright «The California Legacy Survey. I. A Catalog of 178 Planets from Precision Radial Velocity Monitoring of 719 Nearby Stars over Three Decades» (en anglès). The Astrophysical Journal Supplement Series, 1, 7-2021, pàg. 8. DOI: 10.3847/1538-4365/ABE23C.
* ↑ «Abundances in the Local Region II: F, G, and K Dwarfs and Subgiants». Astronomical Journal, 1, 21-12-2016. DOI: 10.3847/1538-3881/153/1/21.
* ↑ Caroline Soubiran «Gaia Data Release 2. The catalogue of radial velocity standard stars» (en anglès). Astronomy and Astrophysics, 8-2018. DOI: 10.1051/0004-6361/201832795.
* ↑ «On the ages of exoplanet host stars» (en anglès). Astronomy and Astrophysics, 2, 11-2005, pàg. 609–626. DOI: 10.1051/0004-6361:20053452.
* 1 2 G 72-54 -- High proper-motion Star (SIMBAD)
* ↑ Takeda, Yoichi «Fundamental Parameters and Elemental Abundances of 160 F-G-K Stars Based on OAO Spectrum Database». Publications of the Astronomical Society of Japan, 59, 2, 2007. pp. 335-356.
* ↑ «HD 12661 (The Extrasolar Planets Encyclopaedia)». Arxivat de l'original el 2012-05-05. [Consulta: 15 octubre 2020].
* ↑ González Hernández, J. I.; Israelian, G.; Santos, N. C.; Sousa, S.; Delgado-Mena, E.; Neves, V.; Udry, S. «Searching for the Signatures of Terrestrial Planets in Solar Analogs». The Astrophysical Journal, 720, 2, 2010. pp. 1592-1602.
* ↑ Wright, J. T.; Upadhyay, S.; Marcy, G. W.; Fischer, D. A.; Ford, Eric B.; Johnson, John Asher «Ten New and Updated Multiplanet Systems and a Survey of Exoplanetary Systems». The Astrophysical Journa], 693, 2, 2009, pp. 1084-1099. DOI: 10.1086/500566.
* ↑ Veras, Dimitri; Ford, Eric B. «Secular Orbital Dynamics of Hierarchical Two-planet Systems». The Astrophysical Journal, 715, 2, 2010. pp. 803-822.